30.03.2020

 STREDNODBÝ PROTIEPIDEMICKÝ REŽIM AMBULANCIE VLD

návrh ZVLD SR

Je tu koniec marca 2020 a Slovensko prechádza **do fázy komunitného šírenia** pandémie COVID-19 po viac-menej úspešnom zvládnutí repatriácie svojich občanov (pozn. našich nekapitovaných pacientov).

Nachádzame sa v situácii, keď napriek medicínsky odôvodnenému sérologickému rýchlo-testovaniu pacientov ich netestujeme, hoci vieme, že vylučovanie vírusu môže pretrvávať aj mesiac po kulminácii klinických ťažkostí pacienta, alebo počas abortovaného priebehu infektu. Akoby nás nezaujímalo, či pacient opúšťajúci karanténu nie je bezpríznakovým prenášačom. Bezpríznakových pacientov v karanténe ich netestujeme stermi z HDC na PCR.

**Čaká nás obdobie niekoľkých (3-6) mesiacov celoplošného uplatňovania protiepidemických opatrení a krízovej prevádzky** zdravotníckych zariadení vrátane ambulancií VLD. Ak budeme úspešní, a pozitívne testovaní pacienti budú pribúdať rovnomerne (bez vzostupnej dynamiky, alebo bude nárast lineárne vzostupný, resp. pomer negatívne a pozitívne testovaných nebude prudko stúpať pri čo najvyššom počte testovaných za porovnateľných indikačných podmienok), môžeme očakávať, že slovenské zdravotníctvo vo všetkých jeho segmentoch pandémiu kapacitne zvládne a snáď o rok už budeme mať očkovaciu látku.

**Otázka krízového režimu prevádzky** v záujme efektívneho vyžutia kapacitných možností a zachovania prevádzky zariadenia v systémovom kontexte zdravotnej starostlivosti ako celku **sa týka aj ambulancií VLD.**

ZVLD SR doteraz navrhlo riešenia všetkých kľúčových otázok prevádzky ambulancie VLD v krízovom režime a vo vzájomne prepojených súvislostiach.

Zostáva **návrh na prevádzku ambulancie VLD v strednodobom (niekoľko mesačnom) protiepidemickom režime** COVID-19:

**1/** v súlade s platným MO HO VLD bude VLD vybavovať pacientov prednostne telefonicky (najmenej) 35h týždenne, optimálne celoplošne na území SR (najmenej) v čase od 07.00-14.00.

**2/** vybraných pacientov (0-10?) si VLD denne pozve v popoludňajších hodinách. V prípade potreby odberu na laboratórne vyšetrenie si pacienta pozve ráno.

**2.1/** pri fyzickom vybavovaní pacientov postupuje VLD prísne v súlade s MO HO VLD, najmä meria teplotu (TT) a každému vyšetrí rýchlo-test na vylúčenie prekonanej infekcie (u toho istého pacienta opakovane najskôr o 14 dní). V prípade pozitívneho výsledku rýchlo-testu pacienta ďalej nevyšetruje, odošle ho na ster na prítomnosť vylučovania vírusu (podľa zavedených usmernení – kde? + žiadanka?) a nariadi mu karanténu vrátane členov domácnosti.

**2.2/** v prípade, že je pacient na základe klinických príznakov indikovaný na hospitalizáciu, volá VLD 112/155 a stery na biologický materiál sa zabezpečia bezprostredne.

**2.3/** pacienta s telefonicky (mailom) objektivizovanou anamnézou teploty, kašľa, zahlienenia DC a dušnosti VLD nevyšetruje, ale odošle ho na ster na prítomnosť vylučovania vírusu (podľa zavedených usmernení – kde? + žiadanka?) a nariadi mu karanténu vrátane členov domácnosti. V prípade, že je pacient indikovaný na hospitalizáciu, už na základe rozhodnutia VLD podľa telefonického hovoru s pacientom, volá VLD 112/155.

**2.4/** pri činnostiach 2.1 – 2.3 VLD využíva zápis záznamu o vyšetrení pacienta do e-zdravia s uvedením OA, AA, LA pacienta a e-výmenný lístok.

**2.5/** v prípade prípade pozitívneho výsledku rýchlo-testu (2.1, 2.2) sa preruší činnosť ambulancie VLD na čas nevyhnutý na dezinfekciu (v súlade s platnými usmerneniami).

**3/** pacienti indikovaní na postup VLD podľa bodu 2.3 v prípade , že ich stav nie je indikovaný bezprostredne na hospitalizáciu, majú byť nasmerovaní na COVID-ambulancie vnútorného lekárstva (resp. nadstavbové špecializácie vnútorného lekárstva) pri okresných nemocniciach, kde majú byť štandardne vyšetrovaní podľa klinického stavu (KP kompenzácie, TT) minimálne v rozsahu:

**3.1/** sérologický rýchlo-test + CRP + ster z HDC na PCR COVID-19

**3.2/** o prípadnej hospitalizácii a/alebo inom následnom postupe rozhoduje lekár COVID - ambulancie

**3.3/** z hľadiska koordinácie primárneho kontaktu a COVID-ambulancie je potrebné zabezpečiť on-line komunikáciu ambulancie VLD a COVID-ambulancie, pričom VLD vykonáva zápis záznamu o (bezkontaktnom) vyšetrení pacienta do e-zdravotného záznamu pacienta s uvedením OA, AA, LA pacienta a vystavuje e-výmenný lístok.

**3.4/** v prípade že je pacient v súlade s bodom 3/ indikovaný na hospitalizáciu, už podľa telefonického hovoru s pacientom, volá VLD 112/155 a zabezpečí všetky činnosti požadované podľa bodu 3.3/.

**Zhrnutie:**

ZVLD SR doteraz navrhlo riešenia všetkých kľúčových otázok prevádzky ambulancie VLD v krízovom režime vo vzájomne prepojených súvislostiach.

V tomto návrhu strednodobého krízového plánu prevádzky ambulancií VLD sa vychádza z nevyhnutnosti zachovania čo najvyššej dostupnej kapacity ambulancií VLD na vybavovanie dopytov pacientov v prvom kontakte za predpokladu priaznivého vývoja epidemiologickej situácie v SR v zmysle zachovania funkčných kapacít všetkých zložiek ZS potrebných na medicínsky a celospoločensky korektné zvládnutie pandémie COVID-19.

V prípade kolapsu ambulancií VLD ich vyradením zo systému ZS (cca 50% VLD je nad 60 rokov) by bol kolaps systému ZS ako celku temer istý. Pacienti by sa nemali kam dovolať, nemal by im kto predpísať lieky a realizovať základné, medicínsky praktické triedenie pacientov.

**ZVLD SR o.z.**
Kuzmányho 3, 058 01 Poprad

Tel.: +421 944 000 825

[www.zvld.sk](http://www.zvld.sk)  **IČO: 50469070**

[www.facebook.com/zvldsr](http://www.facebook.com/zvldsr)